ཧཱུཾ།  ཕྱོགས་ཕྱོགས་ཉི་མ་ཤར་ཕྱོགས་ན།  ། དུང་ལུང་དཀར་པོའ་ིནང་ཤེད་ན།  །
དུང་གི་རྟ་ཕོ་དགོ་བ་ཙམ།  ། བད་རེ་མགྱོགས་ལ་རྒྱ་མ་རྒྱུག། དུང་གི་མི་ཕོ་ཆེ་བ་ཙམ།  ། སྨྲ་རེ་མཁས་ཏེ་
ལྡབ་མ་ལྡིབ།  ། དེ་ན་མི་བཟང་རྟ་རེ་བཟང་།  ། དེ་ནས་འགྲོ་མཁས་གཏམ་རེ་སྡུག། དེ་ནས་འཁོར་མང་
གཡོག་ཏེ་ཧྲག། དེ་ནས་གསེར་བཟང་གཡུ་རེ་ཆེ།  ། དེ་ན་སྟག་གཟིག་རི་མོ་བཀྲ།  ཡ་བདུད་ཕོ་བྲང་
དེར་བསྐྱོད་འཚལ།  ། མ་བདུད་ཕོ་བྲང་དེར་བསྐྱོད་འཚལ།  ། རྒྱལ་པོའ་ིཕོ་བྲང་དེར་བསྐྱོད་འཚལ།  །
བཙན་གྱི་ཤོ་རྡེ་དེར་འགྲེམ་འཚལ།  ། མ་མོ་འདུ་ས་དེ་རུ་འཚལ།  ། ཐེའུ་རང་སྐྱས་ས་དེ་རུ་འཚལ།  ། སྲིན་
མོའ་ིམཚེར་ས་དེ་རུ་མཛོད།  ། ཕྱག་གི་སོར་བརྡེག་དེ་རུ་མཛོད།  ། ཀུ་རེ་ཀྱལ་ཀ་དེ་རུ་མཛོད།  ། འདི་ན་
སྡོད་པའི་ཡུལ་མ་མཆིས།  ། མདོས་འདི་འབུལ་ལོ་སླར་མ་ལོག། གླུད་འདི་འབུལ་ལོ་སྒབ་མ་ངན།  ། ཚེ་
འདི་འགུགས་སོ་སྙན་མ་གསང་།  ། ཞེས་གསེར་སྐྱེམས་བཏང་ངོ་།  ཧཱུཾ།  ཕྱོགས་ཕྱོགས་ཉི་མའི་ལྷོ་ཕྱོགས་
ན།  ། གསེར་ལུང་སེར་པོའ་ིནང་ཤེད་ན།  ། གསེར་གྱི་རྟ་ཕོ་དགོ་བ་ཙམ།  ། བང་རེ་མགྱོགས་ཏེ་རྒྱ་མ་
རྒྱུག། གསེར་གྱི་མི་ཕོ་ཆེ་བ་ཙམ།  ། སྨྲ་རེ་མཁས་ཏེ་ལྡབ་མ་ལྡིབ།  ། དེ་ན་མི་བཟང་རྟ་རེ་བཟང་།  ། དེ་ན་
འགྲོ་མཁས་གཏམ་རེ་སྡུག། དེ་ན་འཁོར་མང་གཡོག་རེ་ཧྲག། དེ་ན་གསེར་བཟང་གཡུ་རེ་ཆེ།  ། དེ་ན་
སྟག་གཟིག་རི་མོ་བཀྲ།  ། ཡ་བདུད་ཕོ་བྲང་དེར་བསྐྱོད་འཚལ།  ། མ་བདུད་ཕོ་བྲང་དེར་བསྐྱོད་
འཚལ།  ། རྒྱལ་པོའ་ིཕོ་བྲང་དེར་བསྐྱོད་འཚལ།  ། བཙན་གྱི་ཤོ་རྡེ་དེར་འགྲེམ་འཚལ།  ། མ་མོ་འདུ་ས་དེ་
251
རུ་འཚལ།  ། ཐེའུ་རང་སྐྱས་ས་དེ་རུ་འཚལ།  ། སྲིན་མོའ་ིམཚེར་ས་དེ་རུ་མཛོད།  ། ཕྱག་གི་སོར་བརྡེག་དེ་
རུ་མཛོད།  ། ཀུ་རེ་ཀྱལ་ཀ་དེ་རུ་མཛོད།  ། འདི་ན་སྡོད་པའི་ཡུལ་མ་མཆིས།  ། མདོས་འདི་འབུལ་ལོ་
སླར་མ་ལོག། གླུད་འདི་འབུལ་ལོ་སྒབ་མ་ངན།  ། ཚེ་འདི་འགུགས་སོ་སྙམ་མ་གསང་།  ། ཧཱུཾ།  ཕྱོགས་
ཕྱོགས་ཉི་མའི་ནུབ་ཕྱོགས་ན།  ། ཟངས་ལུང་དམར་པོའ་ིནང་ཤེད་ན།  ། ཟངས་ཀྱི་རྟ་ཕོ་དགོ་བ་ཙམ།  །
བང་རེ་མགྱོགས་ཏེ་རྒྱ་མ་རྒྱུག། ཟངས་ཀྱི་མི་ཕོ་ཆེ་བ་ཙམ།  ། སྨྲ་རེ་མཁས་ཏེ་ལྡབ་མ་ལྡིབ།  ། དེ་ན་མི་
བཟང་རྟ་རེ་བཟང་།  ། དེ་ན་འགྲོ་མཁས་གཏམ་རེ་སྡུག། དེ་ན་འཁོར་མང་གཡོག་ཏེ་ཧྲག། དེ་ན་གསེར་
བཟང་གཡུ་རེ་ཆེ།  ། དེ་ན་སྟག་གཟིག་རི་མོ་བཀྲ།  ། ཡ་བདུད་ཕོ་བྲང་དེར་བསྐྱོད་འཚལ།  ། མ་བདུད་ཕོ་
བྲང་དེར་བསྐྱོད་འཚལ།  ། རྒྱལ་པོའ་ིཕོ་བྲང་དེར་བསྐྱོད་འཚལ།  ། བཙན་གྱི་ཤོ་རྡེ་དེར་འགྲེམ་འཚལ།  །
མ་མོ་འདུ་ས་དེ་རུ་འཚལ།  ། ཐེའུ་རང་སྐྱས་ས་དེ་རུ་འཚལ།  ། སྲིན་མོའ་ིམཚེར་ས་དེ་རུ་མཛོད།  ། ཕྱག་
གི་སོར་བརྡེག་དེ་རུ་མཛོད།  ། ཀུ་རེ་ཀྱལ་ཀ་དེ་རུ་མཛོད།  ། འདི་ན་སྡོད་པའི་ཡུལ་མ་མཆིས།  ། མདོས་
འདི་འབུལ་ལོ་སླར་མ་ལོག། གླུད་འདི་འབུལ་ལོ་སྒབ་མ་ངན།  ། ཚེ་འདི་འགུགས་སོ་སྙན་མ་གསང་།  །
ཧཱུཾ།  ཕྱོགས་ཕྱོགས་ཉི་མའི་བྱང་ཕྱོགས་ན།  ། གཡུ་ལུང་སྔོན་པོའ་ིནང་ཤེད་ན།  ། གཡུ་ཡི་རྟ་ཕོ་དགོ་བ་
ཙམ།  ། བང་རེ་མགྱོགས་ལ་རྒྱ་མ་རྒྱུག། གཡུ་ཡི་མི་ཕོ་ཆེ་བ་ཙམ།  ། སྨྲ་རེ་མཁས་ཏེ་ལྡབ་མ་ལྡིབ།  ། དེ་
ན་མི་བཟང་རྟ་རེ་བཟང་།  ། དེ་ནས་འགྲོ་མཁས་གཏམ་རེ་སྡུག། དེ་ན་འཁོར་མང་གཡོག་རེ་ཧྲག། དེ་
ན་གསེར་བཟང་གཡུ་རེ་ཆེ།  ། དེ་ན་སྟག་གཟིག་རི་མོ་བཀྲ།  ། ཡ་བདུད་ཕོ་བྲང་དེར་བསྐྱོད་འཚལ།  ། མ་
བདུད་ཕོ་བྲང་དེར་བསྐྱོད་འཚལ།  ། རྒྱལ་པོའ་ིཕོ་བྲང་དེར་བསྐྱོད་འཚལ།  ། བཙན་གྱི་ཤོ་རྡེ་དེར་འགྲེམ་
འཚལ།  ། མ་མོ་འདུ་ས་དེ་རུ་འཚལ།  ། ཐེའུ་རང་སྐྱས་ས་དེ་རུ་འཚལ།  ། སྲིན་མོའ་ིམཚེར་ས་དེ་རུ་
མཛོད།  ། ཕྱག་གི་སོར་བརྡེག་དེ་རུ་མཛོད།  ། ཀུ་རེ་ཀྱལ་ཀ་དེ་རུ་མཛོད།  ། འདི་ན་སྡོད་པའི་ཡུལ་མ་
མཆིས།  ། མདོས་འདི་འབུལ་ལོ་སླར་མ་ལོག། གླུད་འདི་འབུལ་ལོ་སྒབ་མ་ངན།  ། ཚེ་འདི་འགུགས་སོ་
སྙན་མ་གསང་།  ། གསེར་སྐྱེམས་གཏོང་།  མདོས་ཟོར་གྱི་སྒོ་དབྱེ་བ་ནི།  རིག་འཛིན་སྔགས་འཆང་བདག་ཅག་
རྣམས།  ། ཏིང་འཛིན་སྔགས་དང་ཕྱག་རྒྱ་ཡིས།  ། དེང་འདིར་ངར་གླུད་ཁ་བསྒྱུར་ཞིང་།  ། ཟོར་ཁ་གཉན་
པོ་བསྐྱོད་བྱེད་ན།  ། སྒོ་བ་རྣམས་ཀྱི་སྒོ་ཕྱེ་ཞིག། འཕྲང་བ་རྣམས་ཀྱིས་འཕྲང་སོལ་ཅིག། སྣང་སྲིད་ལྷ་
སྲིན་གདུག་པ་ཀུན།  ། དམག་དཔུང་ཚོགས་ཀྱི་མཐུ་སྟོབས་བསྐྱེད།  ། ཟོར་སྣ་གཉན་པོའ་ིདར་ཐོད་
252
ལ།  ། ཟོར་སྣ་སྡང་བའི་དགྲ་ལ་དྲོངས།  ། ཟོར་སྣ་གནོད་པའི་བགེགས་ལ་དྲོངས།  ། མི་མཐུན་ཕྱོགས་
རྣམས་དགྲ་སྟེང་བྷྱོཿད་ནས་མདོས་ཟོར་རྣམས་ཕྱི་རོལ་དུ་ཁྱེར་ལ་འཕེན་སར་སླེབས་ནས།  བྷྱོཿཕྱོགས་ཕྱོགས་དེ་
ནི་ཕ་གི་ན།  ། ཉི་མ་ཤར་ཕྱོགས་ཕ་གི་ན།  ། ཡུགས་སའི་བུ་མོ་སྒེག་མོ་ཞིག། ང་གྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་ཤར་ལྷོ་ཕ་གི་ན།  ། བུད་མེད་སྨྱོན་མ་ཟོར་ཐོགས་ཤིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་ལྷོ་ཕྱོགས་ཕ་གི་ན།  ། བུད་མེད་སྨྱོན་མ་ཟོར་ཐོགས་ཤིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པས་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་ལྷོ་ནུབ་ཕ་གི་ན།  ། བུད་མེད་རྒན་མོ་མཁར་ཐོགས་ཤིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་ནུབ་ཕྱོགས་ཕ་གི་ན།  ། མགར་བའི་བུ་མོ་གྲི་ཐོགས་ཤིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་ནུབ་བྱང་ཕ་གི་ན།  ། བཤན་པའི་བུ་མོ་ལག་དམར་ཞིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་དེ་ནི་
ཕ་གི་ན།  ། ཉི་མ་བྱང་ཕྱོགས་ཕ་གི་ན།  ། མགོན་མེད་སྐྱབས་མེད་དྭ་ཕྲུག་ཅིག། ང་འགྲོ་ང་རིངས་ཟེར་
ཞིང་འདུག། མདོས་བདག་མོ་ནི་ཡིན་པར་ངེས།  མདོས་དང་གླུད་འདི་སྐྱོལ་ལ་ཤོག། ཕྱོགས་ཕྱོགས་
དེ་ནི་ཕ་གི་ན།  ། ཉི་མ་བྱང་ཤར་ཕ་གི་ན།  ། བནྡེ་བུ་མོ་འཕྱོན་མ་ཞིག། ང་འགྲོ་ང་རིངས་ཟེར་ཞིང་
འདུག། མདོས་བདག་མོ་ནི་ཡིན་པར་ངེས།  ། མདོས་དང་གླུད་འདི་སྐྱོལ་ལ་ཤོག། བྷྱོཿདམག་ཟོར་ལྷ་
མོ་འཁོར་དང་བཅས་རྣམས་ཀྱིས།  ། སྡང་བའི་དགྲ་དང་གནོད་པའི་བགེགས་སྟེང་དུ།  ། མདའ་ཟོར་ཆུ་
འཁྱགས་སེར་ལྟར་ཤར་ར་ར།  ། སྒོང་ཟོར་རི་རབ་ཟོར་ཆེན་རིལ་ལི་ལི།  ། ཁྲག་ཟོར་ནད་ཀྱི་རྦ་རླབས་
ཆིལ་ལི་ལི།  ། ཀོང་ཟོར་རྡོ་རྗེའི་ཐོག་ལྟར་རྦད་དེ་རྦད།  ། བྱད་ཁ་ཕུར་ཁ་ནད་གདོན་འཁྲུག་ལོང་
སོགས།  ། ཐམས་ཅད་སྡང་བའི་དགྲ་དང་གནོད་པའི་བགེགས།  ། སྟེང་དུ་བསྒྱུར་ཅིང་བསྒྱུར་བའི་
འཕྲིན་ལས་མཛོད།  ། ཅེས་བརྗོད་ཅིང་།  བྷྱོཿརཀྨོ་ནས་རུ་ལུ་རུ་ལུ་སརྦ་ཤ་ཏྲུན་མཱ་ར་ཡ་ཧཱུཾ་བྷྱོཿབྷྱོཿཞེས་དང་།
253
གཞན་ཡང་ཤེས་ན་ཐུན་སྔགས་སོགས་བརྗོད།  མདོར་ཟོར་རྣམས་འཕང་།  འཕེན་གཏོར་ཟུར་པ་ཡོད་ན།  ཆོས་སྐུ་ཡངས་
པའི་ཕོ་བྲང་ནས།  ། ཞེས་སོགས་སྤྱི་བཟློག་གམ།  བྷྱོཿདཔལ་ལྡན་ལྷ་མོ་འཁོར་བཅས་ཀྱིས།  ། གཏོར་མ་
འདི་ཡིས་སྣ་དྲོངས་ལ།  ། བདག་སོགས་ཡོན་མཆོད་འཁོར་བཅས་ལ།  ། གནོད་ཅིང་འཚེ་བའི་དགྲ་དང་
བགེགས།  ། ནད་གདོན་ཆག་ཆེ་ཉམ་ང་དང་།  ། བྱད་ཕུར་གཏད་ཟོར་ཀེག་སྲི་ངན།  ། དམར་བཤལ་རྒྱུ་
ཚད་གག་ལྷོག་གཟེར།  ། འབྲུམ་པ་བེ་གེ་པར་པ་ཏ།  ། ཉྭ་ལོག་འཁྲུ་སྐྱུག་ལ་སོགས་པའི།  ། མི་ཕྱུགས་
ནད་རིགས་མ་ལུས་པ།  ། དགྲ་དང་བགེགས་ཀྱི་སྟེང་དུ་བསྒྱུར།  ། བཟློག་བསྒྱུར་བཅོལ་བའི་འཕྲིན་
ལས་མཛོད།  ། ཅེས་བརྗོད་ཅིང་འཕང་།  ནང་དུ་ལོག་སྟེ།  ཧཱུཾ།  སྟེང་ཡང་རྡོ་རྗེའི་གུར་ཁང་ལ།  ། ཞེས་སོགས་ཀྱིས་བསྲུང་འཁོར་བསྒོམ།  སྒོ་དྲུང་དུ་སླེབས་ནས།  བཅོམ་ལྡན་དཔལ་ཆེན་ཁྲོས་པའི་བྲོ་བརྡུངས་པས།  ། སྣང་སྲིད་
དྲེགས་པའི་ཚོགས་ཀྱང་འདར་བར་བྱེད།  ། བདུད་དང་དམ་སྲིའི་ཚོགས་ཀུན་རྡུལ་དུ་རློག། ཤར་དུ་ཞི་
བ་ལྷོ་རུ་རྒྱས་པ་དང་།  ། ནུབ་ཏུ་དབང་དང་བྱང་དུ་དྲག་པོའ་ིབྲོ།  ། ཁྲོ་ཆེན་འབར་བའི་ཚོགས་ཀྱིས་
བརྡུངས་པ་ལས།  ། མི་བཟད་ཁྲོ་མོ་རྣམས་ཀྱིས་རྒྱས་བཏབ་པས།  ། དགྲ་འདྲེ་བྱུར་གསུམ་བསྐལ་པར་
མ་ལྡང་ཅིག། ཨོཾ་ལཾ་ཧཱུཾ་ལཾ།  སྟམ་བྷ་ཡ་ནན།  ཞེས་བྲོ་བརྡུངས།  མ་གྲུབ་ཀྱང་རུང་།  དེ་ནས་ནང་དུ་ཞུགས་ཏེ། བསྐང་མདོས་ཀྱི་སྐབས་ལྟར་གཏོར་མ་རྣམས་ཐོག་ཏུ་ཕུལ།  མངའ་གསོལ་རྒྱས་པར་བྱེད།  གཏང་རག་མཇུག་ཆོག་རྣམས་བྱས་ལ་ཤིས་པ་བརྗོད་ཅིང་མེ་ཏོག་ཆར་དབབ་བོ།  ། བསྐང་བཟློག་གི་མདོས་བློ་བུར་དུ་བྱ་དགོས་པ་ལྟ་བུ་ལ།  བཅས་ཀྱི་སྐབས་སུ་སྐུ་བརྙན་གྱི་ཤིང་བྱང་རྣམས་མི་དགོས་ཤིང་།  མདོས་ཁྲི་མི་བྱེད་པར་ཡས་རྣམས་རི་རབ་ལ་དགོད་པར་བྱ་སྟེ།  རི་རབ་ཀྱི་སྟེང་དུ་མཐིང་ནག་ནམ་མཁའ་རྒྱང་བུ་གཅིག་དང་བཅས་པ།  བང་རིམ་གཉིས་པ་ལ་ནམ་མཁའ་དང་རྒྱང་བུ་སྤེལ་མ། གསུམ་པ་ལ་བསྐང་རྫས་ཀྱི་ཤིང་བྱང་དང་ཁྲམ་ཤིང་རྣམས།  བཞི་པ་ལ་མདའ་ཁྲ།  འཕང་ཁྲ།  ཤིང་གྲི།  ཕོ་གདོང་།  མདོ་གདོང་།  དཀོར་ནོར་སྣ་ཚོགས་ཀྱི་ཤིང་བྱང་།  ཁོར་ཡུག་དུ་གཏོར་མ་རྣམས་དང་དཀོར་ཆ་སྣ་ཚོགས་པ་འགོད་ཅིང་།  བསྐང་བཟློག་གི་དམིགས་བསལ་སོ་སོར་དབྱེ་བ་སྔར་དང་འདྲ།  གླུད་ལ་སོགས་པ་ཡོ་བྱད་གཞན་རྣམས་འདྲ་བར་བཤམས།  ཆོ་ག་བདག་བསྐྱེད་སོགས་རྗེས་ལྷ་མོའ་ིབསྐང་གསོ་བསྟོད་བསྐུལ་རྫོགས་ཀྱི་བར་བཏང་།  དེ་ནས་མདོས་བྱིན་བརླབ་ལ།  དྲེགས་པའི་གཟུགས་བརྙན་ཕོ་ཉ་ལས་བྱེད་དུ་ཤེས་པ་དོར་སྟེ།  ཤེས་པ་གཞན་གསུམ་གྱིས་བྱིན་གྱིས་བརླབ།  བྷྱོཿདཔལ་ལྡན་
ཀུན་ཏུ་བཟང་མོ་ཁྲོས་པའི་གར།  ། ཞེས་སོགས་ཀྱིས་མདོས་འབུལ་ཡུལ་མགྲོན་ཐབས་སུ་སྤྱན་དྲངས།  དེ་ནས་ཕྱི་ནང་གི་མཆོད་པ་སྨན་རག་གཏོར་མ་འབུལ་བ་མན་ཆད་སྔར་བཤད་པའི་ཆོ་ག་ཇི་ལྟ་བ་བཞིན་བྱའོ།  ། སྨྲས་པ།  དཔལ་ལྡན་
254
ལྷ་མོ་རེ་མ་ཏཱི།  ། དགྱེས་བསྐྱེད་མདོས་ཆོག་ངག་འདོན་འདི།  ། རྒྱས་འགེབས་རྟོགས་བཟོ་ཙམ་མིན་
པར།  ། སྤྱངས་པ་སྔོན་དུ་བཏང་ནས་སྦྱར།  ། བརྒྱུད་ལྡན་མན་ངག་མ་ཐོས་པར།  ། རྟོག་གེ་ཁོ་ནའི་སྤྱོད་
ཡུལ་མིན།  ། དེ་ཕྱིར་ལེགས་པར་ཤེས་འདོད་དག། མཚན་ལྡན་བླ་མའི་གདམས་ངག་ཉོན།  ། དགེ་བས་
རྒྱལ་བསྟན་དར་ཞིང་རྒྱས།  ། བསྟན་འཛིན་རྣམས་ཀྱི་སྐུ་ཚེ་བརྟན།  ། འགྲོ་བའི་ཕན་བདེ་གོང་དུ་
འཕེལ།  ། ཟུང་འཇུག་གོ་འཕང་མྱུར་ཐོབ་ཤོག། ཅེས་དཔལ་ལྡན་ལྷ་མོའ་ིམདོས་ཀྱི་ཆོ་གའི་ངག་འདོན་ཁྲིགས་ཆགས་སུ་སྡེབས་པ་ཀུན་བཟང་མཆོད་པའི་སྤྲིན་ཕུང་ཞེས་བྱ་བ་འདི་ནི་མན་ངག་རིག་ཅིང་བློ་གྲོས་དང་ལྡན་པ་རྣམས་ལ་རྒྱལ་དབང་ཐམས་ཅད་མཁྱེན་པས་མཛད་པའི་གྱེར་སྒོམ་རྡོ་རྗེའི་སྒྲ་དབྱངས་ལས་ལོགས་སུ་དགོས་པ་མི་འདུག་ཀྱང་།  འདི་སྐོར་ལ་སྦྱངས་པ་ཅུང་ཟད་ཀྱང་མེད་བཞིན་དུ་མི་བྱེད་ཁ་མེད་ཀྱི་ཁྲལ་བབས་རྣམས་དང་།  བདག་ལྟ་བུའི་བླུན་རྨོངས་ཆོ་གའི་འབྱིན་འཇུག་ཇི་བཞིན་མི་ཤེས་པའི་རིགས་ལ།  བཀླག་ཆོག་ཆུ་འབབས་སུ་བཀོད་པ་ཞིག་ཉེར་མཁོར་མཐོང་ནས་འབྲི་འདུན་ཡོད་ཐོག། བཤད་སྒྲུབ་བསྟན་པའི་འབྱུང་གནས་ཆོས་སྡེ་ཆེན་པོ་དགོན་ལུང་བྱམས་པ་གླིང་དུ་བསྐང་མདོས་ཕྱག་ལེན་དུ་བསྟར་སྐབས།  དོན་གཉེར་བ་འགའ་ཞིག་གིས་བསྐུལ་བས་ཀྱང་མཚམས་སྦྱར་ཏེ།  བཙུན་གཟུགས་རིག་པ་འཛིན་པའི་ཐ་ཤལ་བ།  ༧དྷརྨ་བཛྲ་ཀྱིས་ལག་ལེན་སོགས་ཞིབ་པར་ཟུར་དུ་བཀོད་ཅིང་ངག་འདོན་ཙམ་ཞིག་གཞིས་ཀ་ཨཽ་རྒྱན་གླིང་དུ་མགྱོགས་པར་སྡེབས་པའི་ཡི་གེ་པ་ནི་དད་བརྩོན་ཕུན་སུམ་ཚོགས་པའི་དགེ་སློང་བློ་བཟང་དོན་འགྲུབ་ཀྱིས་བགྱི